File:Ελένη Φουρέιρα - Άνεμος Αγάπης Official Video Clip

Description
ΕΛΕΝΗ ΦΟΥΡΕΙΡΑ "ΑΝΕΜΟΣ ΑΓΑΠΗΣ"

Μουσική: Γιώργος Παπαδόπουλος Στίχοι: Νίκη Παπαθεοχάρη Σκηνοθεσία: Απόλλωνας Παπαθεοχάρης

LABEL : MINOS EMI/UNIVERSAL MANAGEMENT : PANIK RELATIONS

Η Ελένη Φουρέιρα, η εντυπωσιακή και πολύπλευρη καλλιτέχνης που δεν σταματά να μας εκπλήσσει, ετοίμασε και μας παρουσιάζει ένα καινούργιο τραγούδι, προπομπό ενός νέου cd που θα κυκλοφορήσει μέσα στο 2014 από την MINOS EMI.

Το νέο single, με τίτλο ΑΝΕΜΟΣ ΑΓΑΠΗΣ είναι σε μουσική του Γιώργου Παπαδόπουλου και στίχους της Νίκης Παπαθεοχάρη.

Πρόκειται για μια δυναμική μπαλάντα που μιλάει για μια αγάπη που τελείωσε, τον πόνο του χωρισμού, τον έρωτα!

Το clip περιγράφει την δραματική εξέλιξη ενός μεγάλου έρωτα, μέσα στο μυαλό μιας ηλικιωμένης γυναίκας που αναπολεί τον πρώτο και μοναδικό έρωτα των νεανικών της χρόνων. Σε ένα φαντασιακό, ψυχρό περιβάλλον, μία γυναίκα και ένας άντρας παλεύουν να υπερπηδήσουν το χάσμα που τους χωρίζει, αλλά δύο μορφές τους συγκρατούν από το να έρθουν κοντά. Συμβολίζουν τη λογική, τους φραγμούς των συναισθημάτων, τον εγωισμό και τα εμπόδια που δεν τους αφήνουν να γίνουν ένα. Στο τέλος ο άντρας εγκαταλείπει την προσπάθεια, και η γυναίκα, μην μπορώντας να το αντέξει, αφήνεται και πέφτει στο κενό. Στο ρόλο της ηλικιωμένης γυναίκας η σημαντική ηθοποιός του θεάτρου και του κινηματογράφου Καίτη Ιμπροχώρη, και στο ρόλο του άντρα ο ηθοποιός-χορευτής Ιβάν Σβιταϊλο.

Στίχοι : Τόσα που είχα να σου πω, όμως χαθήκαμε έτσι τυχαία σε συνάντησα στους δρόμους είπα ''καρδιά μου, φύγε, πες πως δε βρεθήκαμε μη μου μιλάς, δε θέλω πια δικούς σου νόμους'' Γιατί δεν τρέχεις να μου πεις πως μ' αγαπάς Γιατί το δρόμο δε μου κλείνεις να μη φύγω Γιατί σαν Άνεμος Αγάπης με κοιτάς Γιατί όλα μέσα μου φωνάζουνε να μείνω Δε μου μιλάς δε μ' αγκαλιάζεις δε μπορείς και τη φωνή μου που τρελάθηκε την πνίγω Τόσα που είχα να σου πω... στο δρόμο τα' ριξα δεν έχεις τίποτα για μένα από δικό σου πόσο σε άλλαξε ο καιρός, πόσο σε άδειασε μοιάζει με πέτρα στο βυθό το πρόσωπό σου Γιατί δεν τρέχεις να μου πεις πως μ' αγαπάς Γιατί το δρόμο δε μου κλείνεις να μη φύγω Γιατί σαν Άνεμος Αγάπης με κοιτάς Γιατί όλα μέσα μου φωνάζουνε να μείνω

Δε μου μιλάς δε μ' αγκαλιάζεις δε μπορείς και τη φωνή μου που τρελάθηκε την πνίγω Καρδιά μου πες, πες πως δε βρεθήκαμε σε τέτοια αγάπη δε με δίνω.

Καλή Ακρόαση!